ກອງກໍາລັງທີ່ນໍາໂດຍຊາວເຄີດ ຍັງ​ດຳ​ເນີນການກວດລ້າງ ຜູ້ທີ່ຖືກສົງໄສວ່າ ເປັນກຸ່ມຫົວຮຸນແຮງ IS ຢູ່ສູນ ອາລ-ໂຮລ ໃນ ຊີເຣຍ
ໂດຍໄດ້ຮັບການສະໜັບສະໜຸນຈາກແນວໂຮມຈາກທົ່ວໂລກ, ກອງກໍາລັງປະຊາທິປະໄຕຊີເຣຍ ໄດ້ຈັບຜູ້ທີ່ສົງໄສວ່າເປັນສະມາຊິກຂອງກຸ່ມຫົວຮຸນແຮງລັດອິສລາມ
ກອງກໍາລັງຊາວເຄີດ ທີ່ສະຫະລັດໜຸນຫຼັງຢູ່ໃນຊີເຣຍ ໄດ້ເລີ້ມປະຕິບັດ ການກວດລ້າງ ກຸ່ມທີ່ສົງໄສວ່າເປັນພວກກໍ່ການຮ້າຍລັດອິສລາມ ຫຼື IS ຢູ່ໃນສູນ ທີ່ມີຄອບຄົວ ຂອງພວກຫົວຮຸນແຮງ ຈຸດັ່ງກ່າວ ອາໄສຢູ່ ຊານາ ໂອມາ (Zana Omar) ນັກຂ່າວ VOA ມີຂໍ້ມູນກ່ຽວກັບເລື້ອງນີ້ ເຊິ່ງ ທິບສຸດາ ຈະ ນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ກອງກໍາລັງປະຊາທິປະໄຕຊີເຣຍ ຫຼື SDF ທີ່ນໍາພາໂດຍຊາວເຄີດ, ໄດ້ເລີ້ມການກວດລ້າງດ້ານຄວາມໝັ້ນຄົງເປັນເວລາຫຼາຍມື້ ຢູ່ທີ່ສູນ ອາລ-ໂຮລ (al-Hol), ເຊິ່ງໄດ້ກັກຂັງຫຼາຍພັນຄອບຄົວທີ່ພົວພັນກັບກຸ່ມຫົວຮຸນແຮງລັດອິສລາມ ຢູ່ໃນພາກຕາເວັນອອກສຽງເໜືອຂອງຊີເຣຍ ກອງກໍາລັງປະຊາທິປະໄຕຂອງຊີເຣຍກ່າວວ່າ ເປົ້າໝາຍກໍເພື່ອກໍາຈັດການປະ ຕິບັດງານຕ່າງໆຂອງພວກ IS ໃຫ້ໝົດໄປຈາກສູນ, ເຊິ່ງພວກເຂົາເຈົ້າເຊື່ອວ່າ ແມ່ນຢູ່ເບື້ອງຫຼັງການເພີ້ມຂຶ້ນຂອງຈໍານວນຄວາມຮຸນແຮງຕ່າງໆຢູ່ໃນສູນອາລ-ໂຮລ ອົງການສະຫະປະຊາຊາດກ່າວວ່າ ຈົນເຖິງປີນີ້, ມີຢ່າງໜ້ອຍ 26 ຄົນຖືກສັງ ຫານຢູ່ໃນສູນດັ່ງກ່າວ, ເຊິ່ງມີຜູ້ຄົນອາໄສຢູ່ປະມານ 56,000 ຄົນ ເຈົ້າໜ້າທີ່ທະຫານທ້ອງຖິ່ນກ່າວວ່າ ການກວດລ້າງຄວນຈະເລີ້ມຕົ້ນຂຶ້ນກ່ອນໜ້ານີ້, ແຕ່ຄວາມເປັນໄປໄດ້ໃນການບຸກໂຈມຕີຂອງກອງກໍາລັງທະຫານເທີກີ ຕໍ່ພູມິພາກດັ່ງກ່າວນີ້ໄດ້ເຮັດໃຫ້ພວກເຂົາເຈົ້າຈໍາເປັນຕ້ອງໄດ້ລໍຖ້າໄປກ່ອນ ທ່ານອາລີ ຮາຊານ (Ali Hasan), ໂຄສົກຂອງອົງການຄວາມໝັ້ນຄົງພາຍໃນ ກ່າວເປັນພາສາອາຣັບວ່າ: 4 ມື້ກ່ອນການກວດລ້າງເລີ້ມຂຶ້ນ, ເຈົ້າໜ້າທີ່ຊາວເຄີດກ່າວວ່າ ພວກເຂົາເຈົ້າໄດ້ຈັບໂຕຜູ້ຕ້ອງສົງໄສ ຢູ່ໃນສູນແຫ່ງນີ້ຫຼາຍກວ່າ 75 ຄົນ, ຢຶດອາວຸດທີ່ສໍາຄັນໄດ້ ເປັນຈໍານວນຫຼາຍ, ແລະສາມາດຄົ້ນພົບອຸໂມງຫຼາຍແຫ່ງ ທີ່ຖືກຂຸດໂດຍກຸ່ມຫົວຮຸນແຮງ IS ແນວໂຮມຈາກທົ່ວໂລກຕໍ່ຕ້ານກຸ່ມ IS ທີ່ນໍາພາໂດຍສະຫະລັດ ກ່າວວ່າ ພວກເຂົາເຈົ້າກໍາລັງປະຕິບັດງານຊ່ວຍເຫຼືອ ກອງກໍາລັງທ້ອງຖິ່ນ ໃນການພະຍາຍາມຕໍ່ຕ້ານລັດທິກໍ່ການຮ້າຍທີ່ຍັງຄົງດໍາເນີນຢູ່ຕໍ່ໄປ ແລະເຈົ້າໜ້າທີ່ຊາວເຄີດ ພ້ອມດ້ວຍໜ່ວຍງານປົກປ້ອງປະຊາຊົນກ່າວວ່າ ການສະໜັບສະໜຸນເປັນສິ່ງທີ່ສໍາຄັນທີ່ສຸດ ທ່ານຊິຢາເມນ ອາລີ (Siyamend Ali), ໂຄສົກໜ່ວຍປົກປ້ອງປະຊາຊົນກ່າວເປັນພາສາເຄີດວ່າ: ເຈົ້າໜ້າທີ່ໃນເຂດທ້ອງຖິ່ນກ່າວວ່າ ການຮັກສາຄວາມປອດໄພຢູ່ໃນສູນດັ່ງກ່າວແມ່ນສ່ວນນຶ່ງທີ່ສໍາຄັນໃນພາລະກິດທີ່ຈະເຮັດໃຫ້ກຸ່ມຫົວຮຸນແຮງ IS ຜ່າຍແພ້ຢູ່ພາຍໃນປະເທດ ແລະບ່ອນອື່ນໆ